CELEX: 62020CA0179
Language: fi
Date: 2022-01-27 00:00:00
Title: Asia C-179/20: Unionin tuomioistuimen tuomio (viides jaosto) 27.1.2022 (ennakkoratkaisupyyntö, jonka on esittänyt Curtea de Apel București – Romania) – Fondul Proprietatea SA v. Guvernul României, SC Complexul Energetic Hunedoara SA, selvitystilassa, SC Complexul Energetic Oltenia SA, Compania Națională de Transport al Energiei Electrice ”Transelectrica” SA (Ennakkoratkaisupyyntö – Sähkön sisämarkkinat – Direktiivi 2009/72/EY – 15 artiklan 4 kohta – Etusija ajojärjestyksessä – Toimitusvarmuus – 32 artiklan 1 kohta – Kolmansien osapuolten vapaa pääsy verkkoon – Taattu pääsy siirtoverkkoihin – Direktiivi 2009/28/EY – 16 artiklan 2 kohta – Taattu pääsy – SEUT 107 artiklan 1 kohta – SEUT 108 artiklan 3 kohta – Valtiontuet)

14.3.2022   
            
            
               FI
            
            
               Euroopan unionin virallinen lehti
            
            
               C 119/8
            
         
      Unionin tuomioistuimen tuomio (viides jaosto) 27.1.2022 (ennakkoratkaisupyyntö, jonka on esittänyt Curtea de Apel București – Romania) – Fondul Proprietatea SA v. Guvernul României, SC Complexul Energetic Hunedoara SA, selvitystilassa, SC Complexul Energetic Oltenia SA, Compania Națională de Transport al Energiei Electrice ”Transelectrica” SA
      (Asia C-179/20) (1)
      
      (Ennakkoratkaisupyyntö - Sähkön sisämarkkinat - Direktiivi 2009/72/EY - 15 artiklan 4 kohta - Etusija ajojärjestyksessä - Toimitusvarmuus - 32 artiklan 1 kohta - Kolmansien osapuolten vapaa pääsy verkkoon - Taattu pääsy siirtoverkkoihin - Direktiivi 2009/28/EY - 16 artiklan 2 kohta - Taattu pääsy - SEUT 107 artiklan 1 kohta - SEUT 108 artiklan 3 kohta - Valtiontuet)
      (2022/C 119/11)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel București
      
         Pääasian asianosaiset
      
      
         Kantaja: Fondul Proprietatea SA
      
         Vastaajat: Guvernul României, SC Complexul Energetic Hunedoara SA, selvitystilassa, SC Complexul Energetic Oltenia SA, Compania Națională de Transport al Energiei Electrice ”Transelectrica” SA
      
         asian käsittelyyn osallistuu: Ministerul Economiei, Energiei și Mediului de Afaceri
      
         Tuomiolauselma
      
      
                  1)
               
               
                  Sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta 13.7.2009 annetun Euroopan parlamentin ja neuvoston direktiivin 2009/72/EY 32 artiklan 1 kohtaa on tulkittava siten, ettei se ole esteenä sille, että jäsenvaltio myöntää taatun pääsyn siirtoverkkoihin tietyille sähköntuottajille, joiden laitokset käyttävät kotimaisia raakaenergiapolttoainelähteitä sähkön toimitusvarmuuden takaamiseksi, kunhan tämä oikeus taattuun pääsyyn perustuu objektiivisiin ja järkeviin perusteisiin ja on oikeassa suhteessa tavoiteltuun hyväksyttävään päämäärään, minkä tarkistaminen on ennakkoratkaisua pyytäneen tuomioistuimen tehtävä.
               
            
                  2)
               
               
                  SEUT 107 artiklan 1 kohtaa on tulkittava siten, että hallituksen päätöksellä käyttöön otettu toimenpiteiden kokonaisuus, jossa verkonhaltija, jonka pääomasta valtio omistaa enemmistöosuuden, antaa tiettyjen sähköntuottajien, joiden laitokset käyttävät kotimaisia raakaenergiapolttoainelähteitä, laitoksissa tuotetulle sähkölle etusijan ajojärjestyksessä ja jossa mainittujen tuottajien laitoksissa tuotetulle sähkölle taataan pääsy siirtoverkkoon ja jossa samat tuottajat velvoitetaan suorittamaan verkonhaltijalle tiettyä megawattimäärää koskevia lisäpalveluja ja jossa niille taataan oikeus kyseisen määrän toimittamiseen etukäteen vahvistetuilla hinnoilla, jotka oletettavasti ylittävät markkinoihin perustuvat hinnat, voi olla kyseisessä SEUT 107 artiklan 1 kohdassa tarkoitettua valtiontukea. Jos näin on, tällaista toimenpiteiden kokonaisuutta on pidettävä uutena tukena, minkä vuoksi siitä on ilmoitettava ennalta Euroopan komissiolle SEUT 108 artiklan 3 kohdan mukaisesti.
               
            
         (1)  EUVL C 297, 7.9.2020.